stanford-oval/wikipedia huggingface dataset:
לואול דנג
ראשית חייו

דנג נולד בעיר ואו (ששייכת היום לדרום סודאן) ומשתייך לקבוצה האתנית דינקה. אביו, אלדו, שהיה חבר בפרלמנט הסודאני, עזב את סודאן עם משפחתו למצרים בזמן מלחמת האזרחים הסודאנית השנייה. במצרים נפגשו עם מאנוט בול, שלימד את אחיו הגדול של לואול דנג, אג'ו, איך לשחק כדורסל ובו בזמן היווה מדריך ללואל. בהמשך היגרה המשפחה לבריקסטון שבדרום לונדון. דנג החל לפתח עניין בכדורגל והעריץ את פאוסטינו אספרייה ששיחק בניוקאסל יונייטד אך המשיך לשחק כדורסל ולבסוף הוזמן לשחק בנבחרת הכדורסל של אנגליה עד גיל 15. במקביל החל את הקריירה שלו במועדון הכדורסל של בריקסטון. הוא ייצג את קרוידון ב-London Youth Games ונכנס להיכל התהילה ב-2009. בגיל 13 שיחק בנבחרת אנגליה, השתתף עימה בטורניר הנוער האירופי וקבע ממוצע של 40 נקודות ו-14 ריבאונדים, הישג שהקנה לו את תואר ה-MVP בתחרות באותה שנה. בהמשך הוביל את נבחרת אנגליה לגמר הטורניר.
בגיל 14, עבר דנג לארצות הברית לשחק כדורסל באקדמיה של בלייר בניו ג'רזי, שם שיחק באותה תקופה צ'ארלי וילנואבה. במהלך שנתו האחרונה ללימודים, נחשב דנג לשחקן השני הכי מבטיח בתיכוני ארצות הברית אחרי לברון ג'יימס. הוא נבחר לשחקן הרכב ב-First Team All-America של מגזין Parade ו-USA Today והוזמן לשחק במשחק מקדונלד'ס אול-אמריקן אך פציעה בכף רגלו מנעה ממנו להשתתף. לאחר שסיים את לימודיו בתיכון, בחר באוניברסיטת דיוק להמשך לימודיו. בעונה הראשונה שלו בדיוק השתתף ב-37 משחקים בהם פתח ב-32 ושיחק בממוצע 30.1 דקות וקלע 15.1 נקודות בכל משחק.
קריירה מקצועית > שיקגו בולס

בדראפט ה-NBA 2004 נבחר במקום השביעי על ידי פיניקס סאנס, שהעבירה אותו בטרייד לשיקגו בולס. בעונתו הראשונה בשיקגו סייע לבולס להעפיל לשלב הפלייאוף לראשונה מאז עונת 1998. בסיום העונה נבחר לחמישיית הרוקיז של העונה, לצד חברו לקבוצה בן גורדון. כבר בעונותיו הראשונות בקבוצה הפך לשחקן קבוע בחמישייה הפותחת, ולאחד משחקני המפתח של הבולס. לקראת עונת 2008/2009 האריך דנג את חוזהו בשיקגו ל-6 עונות נוספות עבור כ-71 מיליון דולר. בעונת 2010/2011 העפיל עם הבולס לגמר האזור המזרחי, בו הפסידה הקבוצה למיאמי היט בתוצאה 1–4. בעונות 2012 ו-2013 נבחר להשתתף במשחק האולסטאר של ה-NBA.
קריירה מקצועית > קליבלנד קאבלירס

במהלך עונת 2013/2014, לאחר כ-9 וחצי עונות בשיקגו, הועבר דנג לקליבלנד קאבלירס בתמורה לאנדרו ביינום ו-3 בחירות דראפט עתידיות.
קריירה מקצועית > מיאמי היט

ביולי 2014 חתם על חוזה לשנתיים עם סגנית האלופה, מיאמי היט, כ"מחליפו" של לברון ג'יימס אשר עבר לקליבלנד.
קריירה מקצועית > לוס אנג'לס לייקרס

ביולי 2016 חתם על חוזה ל-4 עונות בלוס אנג'לס לייקרס, עבור כ-72 מיליון דולר. לכל אורך עונתו השנייה בקבוצה, 2017/2018, שותף דנג במשחק אחד בלבד, על אף שהיה כשיר לשחק. בספטמבר 2018 שוחרר מהקבוצה.
קריירה מקצועית > מינסוטה טימברוולבס

לקראת עונת 2018/2019 חתם דנג על חוזה לעונה אחת במינסוטה טימברוולבס, ובסיום אותה עונה פרש ממשחק.
נבחרת בריטניה

דנג הוא בעל אזרחות בריטית משנת 2006, והוא היה חבר בסגל נבחרת בריטניה.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | שיקגו | 61 | 45 | 27.3 | 0.434 | 0.265 | 0.741 | 5.3 | 2.2 | 0.8 | 0.4 | 11.7 |
| 2005/2006 | שיקגו | 78 | 56 | 33.4 | 0.463 | 0.269 | 0.750 | 6.6 | 1.9 | 0.9 | 0.6 | 14.3 |
| 2006/2007 | שיקגו | 82 | 82 | 37.5 | 0.517 | 0.143 | 0.777 | 7.1 | 2.5 | 1.2 | 0.6 | 18.8 |
| 2007/2008 | שיקגו | 63 | 59 | 33.8 | 0.479 | 0.364 | 0.770 | 6.3 | 2.5 | 0.9 | 0.5 | 17.0 |
| 2008/2009 | שיקגו | 49 | 46 | 34.0 | 0.448 | 0.400 | 0.796 | 6.0 | 1.9 | 1.2 | 0.5 | 14.1 |
| 2009/2010 | שיקגו | 70 | 69 | 37.9 | 0.466 | 0.386 | 0.764 | 7.3 | 2.0 | 0.9 | 0.9 | 17.6 |
| 2010/2011 | שיקגו | 82 | 82 | 39.1 | 0.460 | 0.345 | 0.750 | 5.8 | 2.8 | 1.0 | 0.6 | 17.4 |
| 2011/2012 | שיקגו | 54 | 54 | 39.2 | 0.412 | 0.367 | 0.770 | 6.5 | 2.9 | 1.0 | 0.7 | 15.3 |
| 2012/2013 | שיקגו | 75 | 75 | 38.7 | 0.426 | 0.322 | 0.816 | 6.3 | 3.0 | 1.1 | 0.4 | 16.5 |
| 2013/2014 | שיקגו | 23 | 23 | 37.4 | 0.452 | 0.274 | 0.815 | 6.9 | 3.7 | 1.0 | 0.2 | 19.0 |
| 2013/2014 | קליבלנד | 40 | 40 | 33.8 | 0.417 | 0.315 | 0.771 | 5.1 | 2.5 | 1.0 | 0.1 | 14.3 |
| 2014/2015 | מיאמי | 72 | 72 | 33.6 | 0.469 | 0.355 | 0.761 | 5.2 | 1.9 | 0.9 | 0.3 | 14.0 |
| 2015/2016 | מיאמי | 74 | 73 | 32.4 | 0.454 | 0.342 | 0.755 | 6.0 | 1.9 | 1.0 | 0.4 | 12.3 |
| 2016/2017 | ל.א. לייקרס | 56 | 49 | 26.5 | 0.387 | 0.311 | 0.730 | 5.3 | 1.3 | 0.9 | 0.4 | 7.6 |
| 2017/2018 | ל.א. לייקרס | 1 | 1 | 13.0 | 0.500 | 0.000 | 0.000 | 0.0 | 1.0 | 1.0 | 0.0 | 2.0 |
| 2018/2019 | מינסוטה | 22 | 2 | 17.8 | 0.500 | 0.318 | 0.714 | 3.3 | 0.8 | 0.7 | 0.4 | 7.1 |

| קריירה |  | 902 | 828 | 34.3 | 0.456 | 0.332 | 0.769 | 6.1 | 2.3 | 1.0 | 0.5 | 14.8 |
| אולסטאר |  | 2 | 0 | 11.5 | 0.333 | 0.200 | 1.000 | 1.0 | 1.0 | 0.0 | 0.0 | 5.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
1 2  הוביל את ה-NBA בעונה זו
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2006 | שיקגו | 6 | 0 | 30.0 | 0.429 | 0.200 | 0.571 | 4.8 | 0.5 | 0.8 | 0.7 | 10.2 |
| 2007 | שיקגו | 10 | 10 | 41.0 | 0.524 | 0.000 | 0.807 | 8.7 | 2.4 | 1.0 | 0.7 | 22.2 |
| 2010 | שיקגו | 5 | 5 | 40.6 | 0.463 | 0.083 | 0.731 | 5.0 | 1.4 | 1.2 | 0.8 | 18.8 |
| 2011 | שיקגו | 16 | 16 | 42.9 | 0.426 | 0.324 | 0.839 | 6.6 | 2.7 | 1.5 | 0.6 | 16.9 |
| 2012 | שיקגו | 6 | 6 | 38.0 | 0.456 | 0.364 | 0.571 | 8.3 | 1.5 | 0.8 | 1.5 | 14.0 |
| 2013 | שיקגו | 5 | 5 | 44.8 | 0.381 | 0.056 | 0.400 | 7.6 | 3.8 | 1.0 | 0.6 | 13.8 |
| 2016 | מיאמי | 14 | 14 | 35.4 | 0.471 | 0.421 | 0.842 | 5.9 | 1.6 | 0.9 | 0.6 | 13.3 |

| קריירה |  | 62 | 56 | 39.1 | 0.455 | 0.311 | 0.765 | 6.7 | 2.0 | 1.1 | 0.7 | 15.9 |
הערות שוליים

↑  NBA.com : Luol Deng Bio Page
↑  BULLS: Triple Threat
↑  Pilger, Sam (2005-04-03). "Triumph and despair: Luol Deng". The Guardian. London. נבדק ב-2010-05-11.
↑  Douglas, Mark (2010-08-03). "Tino was hero to me, reveals Deng". Evening Chronicle. נבדק ב-2010-08-03.
↑  Moody, Graham (2009-09-23). "Luol Deng's delight at London Youth Games honour". London: Sutton Guardian. נבדק ב-2012-03-19.
↑  "LeBron leads East to victory", AP in Augusta Chronicle, March 27, 2003.
↑  "Luol Deng sidelined for McDonalds All-American game", Basketball 365, March 26, 2003.
↑  קליבלנד מצרפת את דנג, באתר הקבוצה, 6 בינואר 2014
↑  הלייקרס מחתימים את דנג, קלארקסון וזובאץ', באתר הקבוצה, 7 ביולי 2016
↑  מינסוטה מחתימה את דנג, באתר הקבוצה, 10 בספטמבר 2018
↑  דנג חותם על חוזה ליום בשיקגו בולס, ופורש ממשחק, באתר הקבוצה, 17 באוקטובר 2019
לך לך אמרינן לנזירא

לך לך אמרינן [ל]נזירא, סחור סחור לכרמא לא תקרב (תרגום: "לך לך אומרים לנזיר, סביב לכרם אל תתקרב") הוא משל המופיע בתלמוד במספר מקומות כדי להסביר מדוע צריך לעיתים לאסור דבר שבעיקרו מותר. כפי שנזיר, שאסור לו לאכול ענבים או לשתות יין, מורחק אפילו מהתקרבות לכרם כדי שלא ייכשל באכילת ענבים, כך נאסר דבר המותר בעיקרו עקב החשש שאם הוא יותר, האדם עלול להיכשל בגוף האיסור.
דוגמאות

נזיר: בגמרא בבא מציעא מובא משל זה ביחס לנזיר עצמו, שאם נזיר עובד בכרם, אין לו זכות להעביר את זכותו לאכול ענבים, לאשתו ובניו, למרות שכל פועל רשאי לעשות כן, משום "לך לך אמרין נזירא, סחור סחור לכרמא לא תקרב", ופירש רש"י, כלומר קנס הוא שקנסוהו שימנע עצמו מלהשכיר לענבים.
יין נסך: יין נסך הוא איסור שתייה והנאה מיין שיש חשש שגוי נסכו לעבודה זרה, ובגמרא מסופר שרב ירמיה אסר לשתות יין שגוי מזג לתוכו מים, מהטעם של "לך לך אמרין נזירא סחור סחור לכרמא לא תקרב". משל זה הובא אף לגבי הדין המורה לאסור לגוי להוליך ענבים לסחיטה בגת, למרות שבשלב זה עדיין אין מדובר ביין ואין אפשרות לנסך את היין, נקבע הדבר לאיסור עקב הצורך בהרחקה מהאיסור.
חמץ בפסח: במסכת פסחים מובא האיסור להכניס בפסח, חומץ וקמח בקדירה אחת, שנראה כמים וקמח, הגורם לחימוץ, משום לך לך אמרין נזירא.
עריות: במסכת עבודה זרה מובאת אמרתו של עולא, שבעריות "קריבה בעלמא אסור", כלומר כל קרבה אפילו היא אינה נעשית בדרך איסור, משום לך לך אמרין נזירא סחור סחור לכרמא לא תקרב.
תוקף האיסור

למרות האיסורים הנובעים משימוש במשל זה, ניתן להצביע על הבדלים בין איסורים אלו לאיסורים מעיקר הדין, כפי שמביא התוספות בשם רבינו תם, שהאיסור הוא על השתייה ולא על ההנאה, וכך במוזג מים לתוך יין, למרות שהוא נאסר בשתייה, הוא מותר בהנאה, הבדל נוסף הוא אם נעשה הדבר, לדוגמה אם הוליך גוי ענבים לגת לצורך סחיטתם, בדיעבד אין הם נאסרין, שכן ההוראה הנובעת מהמשל היא לכתחילה, בשל הצורך להרחיק מהאיסור עצמו.
ראו גם

לפני עיוור לא תתן מכשול
מארק סטנלי

ערך זה עוסק בשחקן אנגלי. אם התכוונתם למשפטן, עסקן ודיפלומט אמריקאי, ראו .
| --- | --- |
אין תמונה חופשית
 לידה:  29 באפריל 1988 (בן 36) לידס, הממלכה המאוחדת 
 שם לידה:  Mark Robert Speight 
 מדינה:  הממלכה המאוחדת הממלכה המאוחדת
 תקופת הפעילות:  מ-2010
 מקום לימודים:  בית ספר גילדהול למוזיקה ודרמה  בית הספר הנסיך הנרי  תיכון אלרטון 
 בן או בת זוג:  רושנדה סנדל 
 פרופיל ב-IMDb
 
מארק סטנלי (באנגלית: Mark Stanley; נולד ב-29 באפריל 1988) הוא שחקן אנגלי.
ביוגרפיה

סטנלי החל לשחק בבית הספר היסודי הנסיך הנרי שבאוטלי. ב-2010 סיים את לימודיו בבית הספר גילדהול למוזיקה ודרמה.
בסדרת הפנטזיה "משחקי הכס" של רשת HBO גילם סטנלי את דמותו של גרן. עוד הוא מוכר מהופעותיו בסרטי הקולנוע "Kajaki" ו"בוגד משלנו", ובסדרת הטלוויזיה "עלילות דיקנס".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2013 |  | How I Live Now | גבר רודף |  |
| 2014 | מר טרנר | Mr. Turner | קלארקסון סטנפילד |  |
| 2014 |  | Kajaki | טאג |  |
| 2015 | מלחמת הכוכבים - פרק 7: הכוח מתעורר | Star Wars: The Force Awakens | אביר רן |  |
| 2016 | בוגד משלנו | Our Kind of Traitor | אולי |  |
| 2017 | אופוריה | Euphoria | בריאן |  |
| 2017 | נהר אפל | Dark River | ג'ו בל |  |
| 2019 | הלבוי | Hellboy | ארתור |  |
| 2020 |  | Sulphur And White | דייוויד טייט |  |
| 2023 |  | North Star |  |  |
| 2023 |  | Los colonos | אלכסנדר מק'אלן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2011–2014 | משחקי הכס | Game of Thrones | גרו | סדרת טלוויזיה (22 פרקים) |
| 2012 |  | Air Aces | דאגלס באדר | סדרה דוקומנטרית |
| 2015–2016 | עלילות דיקנס | Dickensian | ביל סייקס | סדרת טלוויזיה (14 פרקים) |
| 2016 |  | The Collection | מארק | סדרת טלוויזיה |
| 2017 |  | Broken | השוטר אנדרו פאוול | סדרת טלוויזיה (5 פרקים) |
| 2017 |  | Love, Lies & Records | ג'יימס | סדרת טלוויזיה (6 פרקים) |
| 2017 | נשים קטנות | Little Women | פרופסור בהר | מיני-סדרה |
| 2018 | המתופפת הקטנה | The Little Drummer Girl | ארתור א. האלורן | מיני-סדרה |
| 2019 | סנדיטון | Sanditon | לורד בבינגטון | 8 פרקים |
| 2019–2020 |  | Criminal: UK | הוגו | סדרת טלוויזיה (4 פרקים) |
| 2020 | רצח בחווה הלבנה | White House Farm | קולין קאפל | מיני-סדרה |
| 2020 | גרזן קטן: אדום, לבן וכחול | Red, White and Blue | אד האריגן | סרט טלוויזיה של BBC One; כחלק מסדרת סרטי "גרזן קטן" |
| 2020 |  | The Girl Before | סול | מיני-סדרה |
| 2021 |  | Anne Boleyn | הנרי השמיני, מלך אנגליה | מיני-סדרה |
| 2022 | הנוכל, אשתו והסירה | The Thief, His Wife and the Canoe | מארק דרווין | מיני-סדרה |
| 2022–2024 | נקודת פיצוץ (אנ') | Trigger Point | טום יאנג-בלאד | 8 פרקים |
| TBA |  | A Cruel Love: The Ruth Ellis Story |  | מיני-סדרה עתידית של ITVX |
הערות שוליים

↑  Mark Stanley, Guildhall School of Music and Drama, official site.
↑  "Mark Stanley on Grenn's Spin-off Show & Table-Reading with Ygritte". Flicks and the City. 15 באוגוסט 2013. נבדק ב-22 ביולי 2015. {{cite web}}:  (עזרה)
↑  "'It's utterly British' - an interview with the men behind new war movie Kajaki". WOW247. אורכב מ-המקור ב-2016-10-02. נבדק ב-29 בספטמבר 2016. {{cite web}}:  (עזרה)
↑  "Game of Thrones' Mark Stanley and War Hero 'Tug' Hartley Talk Kilo Two Bravo". Dork Shelf. 13 בנובמבר 2015. נבדק ב-29 בספטמבר 2016. {{cite web}}:  (עזרה)
↑  Wallis, Sara (19 בדצמבר 2015). "Dickensian unites author's best-loved characters for epic period soap". mirror.co.uk. נבדק ב-29 בספטמבר 2016. {{cite web}}:  (עזרה)
↑  Robinson, Joanna. "24 Delightful Star Wars: The Force Awakens Cameos You Might Have Missed". HWD. נבדק ב-29 בספטמבר 2016. {{cite web}}:  (עזרה)
| --- | --- |
בקרת זהויות :  GND: 1159652546  LCCN: no2018061684  VIAF: 371152684044023430004   WorldCat (עם VIAF): 371152684044023430004
לווייתנים אפורים

| לווייתנים אפורים |
| --- | --- |
 לווייתן אפור
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: לווייתני מזיפות
משפחה:: לווייתנים אפורים
שם מדעי
 Eschrichtiidae ‏Baronet & Morrison-Scott, 1951

לווייתנים אפורים (שם מדעי: Eschrichtiidae) היא משפחה של יונקים ימיים מתת-סדרת לווייתני המזיפות. רוב המינים במשפחה זו נכחדו לפני כ-1.5 מיליון שנה, והמין היחיד ששרד הוא לווייתן אפור.
כיום חלק מהחוקרים לא רואים במשפחה טקסון תקף ומשייכים את הלווייתן האפור וקרוביו הנכחדים למשפחה לווייתני ענק.
מיון

משפחה לווייתנים אפורים (Eschrichtiidae)
סוג ומין יחיד לווייתן אפור (Eschrichtius robustus)
סוג Eschrichtioides - נכחד
סוג Gricetoides - נכחד
סוג Megapteropsis - נכחד
סוג Archaeschrichtius - נכחד
מארקו היטאלה

| --- | --- |

 לידה:  14 בינואר 1966 (בן 58) בפסקה זו רשומה אחת נוספת שטרם תורגמה, פינלנד 
 שם לידה:  Marko Tapani Hietala 
 שם במה:  Marco Hietala 
 מוקד פעילות:  פינלנד 
 תקופת הפעילות:  מ-1984 
 סוגה:  הבי מטאל, מטאל סימפוני 
 סוג קול:  טנור 
 כלי נגינה:  גיטרה בס, גיטרה אקוסטית, בס 
 פרופיל ב-IMDb
 
מרקו טפאני הייטאלה (פינית: Marko Tapani "Marco" Hietala; נולד ב-14 בינואר 1966, טרבו, פינלנד) הוא זמר, מלחין, ומוזיקאי פיני המתמקד במטאל סימפוני, הידוע כמי שהיה בסיסט להקת נייטוויש עד פרישתו מהלהקה בשנת 2021, לצורך טיפול נפשי ושמירה על רווחתו הנפשית.
הערות שוליים

↑  Blabbermouth, FLOOR JANSEN Says MARCO HIETALA's Exit From NIGHTWISH Was 'A Very Sudden Surprise', BLABBERMOUTH.NET, ‏2021-06-19
| --- | --- |
בקרת זהויות :  BIBSYS: 4093625  BnF: cb17917805h (data)  GND: 135656109  ISNI: 0000 0000 7880 8449  MusicBrainz: 7244f99c-e056-412c-836d-b3933bb51229  NKC: xx0095335  VIAF: 62768384   WorldCat (עם VIAF): 62768384
לווייתן רייס

| לווייתן רייס |
| --- | --- |
 
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי היפופוטם
משפחה:: לווייתני ענק
סוג:: לווייתן
מין:: לווייתן רייס
שם מדעי
 Balaenoptera ricei ‏Rosel & Wilcox & Yamada & Mullin, 2021
תחום תפוצה


לווייתן רייס (שם מדעי: Balaenoptera ricei) הוא מין חדש של לווייתן מזיפות מהסוג לווייתן, אשר התגלה במפרץ מקסיקו. בעבר הוא נחשב לתת-מין של לווייתן בריד אך פוצל ממנו למין עצמאי ב-2021, על פי עדויות מיטוכונדריות שהראו מספר גנטיקאים ב-2014. לא כל החוקרים מסכימים על קיומו של מין זה ורואים בו טקסון מוטל בספק. הלווייתן קרוי על שם חוקר הלווייתנים דייל ו. רייס (Dale W. Rice).
תיאור

לווייתן זה הוא בינוני לסוג לווייתן, כשאורכו המוערך 12.65 מטרים ומשקלו המוערך הוא 13.87 טון. לווייתן זה כמעט ולא נראה בטבע והוא ידוע בעיקר מדמיונם ללווייתני בריד. לרוב הלווייתן נראה לבד או בזוגות אלא אם ישנו מספיק מזון לקבץ הרבה לווייתנים. הלווייתן יכול לצלול עד לעומק 274 מטרים במשך היום, בעוד בלילה הוא צולל רק עד עומק 150 מטר.
הלווייתן ידוע רק מחופי מפרץ מקסיקו שלחופי מקסיקו, ארצות הברית וקובה. ייתכן שעוד אוכלוסיות לווייתנים נודדות הרחק יותר. זהו לווייתן המזיפות היחיד הידוע שחי במפרץ מקסיקו. הוא נדיר מאוד ומצוי בסכנת הכחדה חמורה, בייחוד כתוצאה מדליפת הנפט במפרץ מקסיקו ב-2010, אשר הרגה לווייתנים רבים.
מארי פרנסואה סדי קארנו

מארי-פרנסואה-סדי קארנו (בצרפתית: Marie François Sadi Carnot;‏ 11 באוגוסט 1837 - 24 ביוני 1894) היה פוליטיקאי צרפתי, שכיהן כנשיא צרפת בזמן הרפובליקה הצרפתית השלישית. נרצח בעת כהונתו על ידי אנרכיסט.
קרנו הוא בן למשפחת מדינאים מן השמאל הצרפתי ושל מהנדסים: סבו היה המדינאי והמדען לזאר קרנו מתקופת המהפכה הצרפתית וכך גם אביו, איפוליט קרנו. דודו היה המהנדס והפיזיקאי סאדי קרנו.
חייו

מארי-פרנסואה-סדי קארנו היה מהנדס במקצועו. הוא נבחר לאספה הלאומית בשנת 1871, ושירת כשר לעבודות ציבוריות בשנים 1880–1881. משנת 1885 שירת כשר המסחר והכספים ובמקביל גם כשר העבודות הציבוריות.
בשנת 1887 נבחר כמועמד השמאל לכהונת נשיא צרפת.
בעת נשיאותו התמודדה צרפת עם משברים קשים; ראשית הסכנה למשטר הרפובליקאי מצד תנועתו הפופוליסטית  של הגנרל ז'ורז' בולנז'ה, שתומכיה היו מלוכנים ושאר מתנגדי הרפובליקה, אשר איימה לבטל את השיטה הפרלמנטרית ולהחליפה במשטר סמכותי; ולאחר מכן "שערוריית פנמה" בשנת 1892, בה נחשף שוחד שחברת תעלת פנמה שילמה למדינאים בצרפת (שערורייה שהיה לה גם פן אנטישמי כאשר בעיתונות הובלט חלקם של אנשי כספים יהודים בפרשה).
ב-24 ביוני 1894, אחרי שהנשיא סיים לנאום בתערוכה בליון, הוא נדקר על ידי אנרכיסט איטלקי בשם סנטה קסריו ומת מפצעיו כעבור מספר שעות. קארנו נקבר בפנתאון בפריז.
הערות שוליים

↑  על פי גרסה ישנה של אנציקלופדיה בריטניקה (מהדורת 1911). ר' הערך על איפוליט קארנו משם, מתוך פרויקט גוטנבורג
| נשיאי צרפת |
| --- | --- | --- |
| הרפובליקה הצרפתית השנייה | ז'אק-שארל דופונט דה ל'אור • לואי נפוליאון בונפרטה | דגל צרפת |
| הרפובליקה הצרפתית השלישית | אדולף טייר • פטריס דה מק-מהון • ז'יל גרווי • מארי פרנסואה סדי קארנו • ז'אן קזימיר-פרייה • פליקס פור • אמיל לובה • ארמאן פלייר • רמון פואנקרה • פול דשאנל • אלכסנדר מילראן • גסטון דומרג • פול דומר • אלבר לברן | דגל צרפת |
| הרפובליקה הצרפתית הרביעית | ונסן אוריו • רנה קוטי | דגל צרפת |
| הרפובליקה הצרפתית החמישית | שארל דה גול • ז'ורז' פומפידו • ואלרי ז'יסקר ד'אסטן • פרנסואה מיטראן • ז'אק שיראק • ניקולא סרקוזי • פרנסואה הולנד • עמנואל מקרון | דגל צרפת |
| --- | --- |
בקרת זהויות :  NLI: 987007259570305171  PLWABN: 9810645016305606  BnF: cb12466621f (data)  GND: 119221225  ICCU: UTOV536342  ISNI: 0000 0000 8357 3883  LCCN: n91065548  Léonore: 66834  NTA: 145001016  SNAC: w6571jmv  SUDOC: 033547343  VIAF: 1743147270637235700001   WorldCat (עם VIAF): 1743147270637235700001
לך תתרגל איתה

"לך תתרגל איתה" הוא שיר שכתבה, הלחינה וביצעה הזמרת הישראלית אתי אנקרי. הוא יצא במרץ 1991 כסינגל מתוך אלבום הבכורה שלה, "רואה לך בעיניים", והפך לאחד מלהיטיה הגדולים ביותר.
על השיר

"לך תתרגל איתה" התחיל כבדיחה של אנקרי על דורון ליניק, לימים בעלה, שבאותה התקופה עדיין לא היה בלעדי לה. היא התבדחה על הנושא במהלך הקלטת האלבום, באחת החזרות שבין שיר לשיר, כשלקחה גיטרה ושרה "לך תתרגל איתה". אף על פי שהיא ראתה בכך בדיחה, המפיק המוזיקלי של האלבום, אלון אולארצ'יק, ראה במאורע פוטנציאל רציני לשיר מוצלח: ”ואז אלון ממש נדלק מזה והוא אמר: "עכשיו את הולכת הביתה, עוצרים את החזרה, את יושבת וכותבת את השיר הזה"”, סיפרה אנקרי. היא כתבה את השיר, אך עדיין ראתה בו בדיחה ולא רצתה להכניסו לאלבום. השניים התווכחו ארוכות, אולארצ'יק התעקש ולבסוף אנקרי התרצתה.
הפתיחה של השיר ("דן דין נא טרקדו נא נא...") היא בהשראת המוזיקה ההודית, שבה לכל סוג של הקשה על הטאבלה יש הברה (אף כי אנקרי סיפרה שלא הקפידה על דיוק). טוויסט הסיום צובע באור הומוריסטי את השיר, שנתפס עד כה כשיר פמיניסטי תוקפני, ומחזיר אותו לתפיסתו המקורית בעיני היוצרת כבדיחה.
ירון ברוידא ממגזין "קולומבוס" תיאר את הסוגה של השיר כחלק מביקורתו על השיר (בה התייחס גם לשימוש שעשתה אנקרי בכישוריה ובהכשרתה כשחקנית, כישורים שהתבטאו גם בווידאו קליפ של השיר): ”פצצת כיף, חצי שיר חצי ספוקן וורד מטורלל ומלא משחקיוּת והומור עצמי”.
הצלחה

השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־12 במרץ 1991. הוא זכה להצלחה וצעד תשעה שבועות, עד 4 ביוני 1991 אז יצא מהמצעד. בשיאו הגיע למקום השני, ב־2 באפריל 1991. במצעד השנתי של התחנה (תשנ"א) הגיע השיר למקום ה־13.
הצלחה > מיקומי שיא

|   ‏‏‏  מצעדים שבועיים (1991)> מדינה |   ‏‏‏  מצעדים שבועיים (1991)> מצעד |   ‏‏‏  מצעדים שבועיים (1991)> מיקום שיא |   ‏‏‏  מצעדים שבועיים (1991)>  |
| --- | --- | --- | --- |
|  ישראל | רשת ג' | 2 |  |
|   ‏‏‏  מצעדים שנתיים (תשנ"א)> מדינה |   ‏‏‏  מצעדים שנתיים (תשנ"א)> מצעד |   ‏‏‏  מצעדים שנתיים (תשנ"א)> מיקום שיא |   ‏‏‏  מצעדים שנתיים (תשנ"א)>  |
| --- | --- | --- | --- |
|  ישראל | רשת ג' | 13 |  |
הערות שוליים

1 2  השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־20 בינואר 2023
↑  הסינגל "לך תתרגל איתה", באתר סטריאו ומונו, בדיקה אחרונה ב־20 ינואר 2023
↑  הערות אלבום | "רואה לך בעיניים", באתר hermon.com, בדיקה אחרונה ב־22 בינואר 2023
1 2  נתוני היצירה, באתר אקו"ם, בדיקה אחרונה ב־20 בינואר 2023
↑  "'לך תתרגל איתה' נכתב על בעלה לעתיד של אתי אנקרי", חדשות, 22 באוגוסט 1991
1 2  תיעוד יוצרים של מפעל הפיס – אתי אנקרי (הגרסה הארוכה), (החל מ־24:32), באתר יוטיוב, 27 באוגוסט 2019, בדיקה אחרונה ב־22 בינואר 2023
↑  דנית צמית, לוליטה הפכה לגאולה: אתי אנקרי חוגגת 30 לאלבום הבכורה, באתר ynet, 8 במרץ 2020
↑  הריאיון בערוץ הראשון לירון לונדון וביצוע "רואה לך בעיניים" ו"לך תתרגל איתה", באתר יוטיוב, בדיקה אחרונה ב־26 בינואר 2023
↑  האלבומים הישראלים הכי טובים של שנת 1990 /// בחירות הצוות של קולומבוס, באתר columbusmusicmagazine.com, ‏13 בנובמבר 2020, בדיקה אחרונה ב־9 בפברואר 2023
↑  השיר יוצא ממצעד רשת ג', באתר פזמונט, בדיקה אחרונה ב־20 בינואר 2023
1 2  מיקום שיא במצעד השבועי של רשת ג' (2), ב־2 באפריל 1991, באתר פזמונט, בדיקה אחרונה ב־20 בינואר 2023
1 2  המקום ה־13 במצעד השנתי של רשת ג' (תשנ"א), באתר פזמונט, 1991, בדיקה אחרונה ב־20 בינואר 2023
מארק מרגוליס

| --- | --- |

 לידה:  26 בנובמבר 1939 פילדלפיה, ארצות הברית 
 פטירה:  3 באוגוסט 2023 (בגיל 83) ניו יורק, ארצות הברית 
 מדינה:  ארצות הברית 
 תקופת הפעילות:  1959–2023 (כ־64 שנים) 
 מקום לימודים:  אוניברסיטת טמפל  אולפן השחקנים 
 בן או בת זוג:  Jacqueline Margolis (3 ביוני 1962–3 באוגוסט 2023) 
 צאצאים:  Morgan Margolis 
 פרופיל ב-IMDb
 
מארק מרגוליס (באנגלית: Mark Margolis;‏ 26 בנובמבר 1939 – 3 באוגוסט 2023) היה שחקן יהודי-אמריקאי. התפרסם בזכות תפקידיו בסרטים של דארן ארונופסקי "פאי", "רקוויאם לחלום", "המעיין" ו"המתאבק" ובזכות תפקידיו בסדרות "שובר שורות", "סמוך על סול" ו"אוז".
ביוגרפיה

מרגוליס נולד בפילדלפיה למשפחה יהודית, בנם של פניה (לבית פריד) ואיזידור. הוא למד ב"אוניברסיטת טמפל" לפני שעבר לניו יורק שם למד משחק עם סטלה אדלר בבית הספר "אולפן השחקנים".
החל את דרכו כשחקן בתפקיד קטנים בסרט הפשע הקלאסי "פני צלקת", בסרטו של רידלי סקוט "1492: מעבר לאופק" בתפקיד הפוליטיקאי הספרדי פרנסיסקו דה בובדילה ובסרט "דלתא פורס 2: הקשר הקולומביאני".
מרגוליס התגלה לראשונה בשנת 1998 בסרט הביכורים של יוצר הקולנוע דארן ארונופסקי "פאי" בו שיחק בתפקיד סול רובסון המנטור המתמטי של גיבור העלילה מקסימיליאן כהן. באותה השנה שיחק מרגוליס גם בסדרת הדרמה המצליחה "אוז" בתפקיד האסיר אנטוניו נאפה. ב-1999 שיחק מרגוליס בתפקידי משנה בשוברי הקופות "השוד המושלם", "סוף העולם" ובדרמת השואה "יעקב השקרן".
מרגוליס היה לשחקן היחיד ששיתף פעולה עם ארונופסקי בכל סרטיו המצליחים: "רקוויאם לחלום" בו שיחק בתפקיד מר רבינוביץ', "המעיין" בתפקיד הכומר אווילה שנכתב במיוחד עבור מרגוליס, "המתאבק" בו שיחק בתור לני בעל הסופרמרקט בו עובד המתאבק רנדי רובינסון (מיקי רורק), "ברבור שחור" ו"המבול".
בשנת 2009 זכה מרגוליס לפופולריות מפתיעה בזכות הופעת האורח שלו בסדרת הדרמה "שובר שורות" בתפקיד המאפיונר הקשיש הקטור סלמנקה המרותק לכיסא גלגלים ויכול להתבטא רק על ידי צלצול בפעמון המחובר לכיסאו. הוא הופיע בסדרה במשך שמונה פרקים והיה מועמד לפרס אמי להופעת האורח הטובה ביותר. הוא המשיך לגלם את אותה דמות בסדרת הספין-אוף "סמוך על סול" שהחלה ב-2015.
בשנים האחרונות הופיע בקומדיית הפשע "לילה אחרון בעיר" בתפקיד בוס הפשע קלאפ האנדס ובטלוויזיה כשחקן אורח במיני סדרה "מילדרד פיירס", בסדרת הדרמה "מבוקש" ובעונה השנייה של סדרת האימה "אימה אמריקאית".
חיים אישיים

למרגוליס בן אחד, השחקן מורגן מרגוליס, מנישואיו לשחקנית ז'קלין מרגוליס.
מארק מרגוליס נפטר ב-3 באוגוסט 2023 בגיל 83, לאחר התמודדות קצרה עם מחלת הסרטן.
פילמוגרפיה > קולנוע

הפתיחה של מיסטי בטהובן (1976)
פני צלקת (1983)
מועדון הכותנה (1984)
גלורי (1989)
דלתא פורס 2: הקשר הקולומביאני (1990)
מעשיות מהצד האפל (1990)
הפיט והפנדולום (1991)
1492: מעבר לאופק (1992)
אייס ונטורה: בלש בצחוק (1994)
סקואנטו: מעשייה של לוחם (1994)
כוח להשחית (1994)
על חברים ולוויה אחת (1996)
צרות בפינה (1997)
פאי (1998)
מיקי עיניים כחולות (1999)
אנשים מושלמים (1999)
יעקב השקרן (סרט) (1999)
השוד המושלם (1999)
סוף העולם (1999)
רקוויאם לחלום (2000)
אוכל מהיר ואישה (2000)
החייט מפנמה (2001)
הבוס של כל הבוסים (2001)
חניבעל (2001)
ברידג'ט (2002)
חלקיקים של אמת (2003)
בית הזיכרונות (2004)
להיות כנה לחלוטין (2004)
הישאר (2005)
ראש חלול (2005)
המעיין (2006)
נראתה לאחרונה (2007)
התנגדות (2008)
המתאבק (2008)
ברבור שחור (2010)
בני אלמוות (2011)
לילה אחרון בעיר (2012)
המבול (2014)
Nasty Baby ‏(2015)
Broken Soldier‏ (2022)
פילמוגרפיה > טלוויזיה

המשווה (1985–1989)
אוז (1998–2003)
שובר שורות (2009–2011)
מילדרד פיירס (2011)
מבוקש (2011–2012)
אימה אמריקאית (2012)
סמוך על סול (2015)
דרדוויל (2015)
רכבת הקרח (2020)
כבודו (2023)
מארקו

מארקו (בהונגרית: Márkó, בגרמנית Markusdorf) הוא כפר במחוז וספרם שבמרכז הונגריה.
הכפר הוקם במאה ה-16, נחרב בזמן השלטון הטורקי בהונגריה והוקם מחדש במאה ה-18 על ידי מתיישבים גרמניים. לאחר מלחמת העולם השנייה גורשו המתיישבים הגרמניים והכפר אוכלס בידי אזרחים הונגרים. בשנת 2011 רק 11.8% מהתושבים הגדירו עצמם גרמנים.